**О П Ш Т И Н А Б Е Р А Н Е**

 **П Р Е Д Л О Г**

**ОДЛУКЕ О БЛИЖИМ КРИТЕРИЈУМИМА ЗА КОРИШЋЕЊЕ СРЕДСТАВА ТЕКУЋЕ И СТАЛНЕ БУЏЕТСКЕ РЕЗЕРВЕ**

**Беране, децембар 2015.године**

На основу чланова 53 став 2 и 3 и 54 став 2 и 5 Закона о финансирању локалне самоуправе („Сл.лист РЦГ“, бр.42/03, 44/03 и „Сл.лист ЦГ“, бр.5/08, 74/10 и 1/15), члана 45 Закона о локалној самоуправи („Сл.лист РЦГ“, бр.42/03, 28/04, 75/05 , 13/06, и „Сл.лист ЦГ“, бр.88/09, 3/10, 38/12 и 10/14) и члана 33 Статута општине Беране („Сл.лист РЦГ“, бр.21/04, 34/06 и „Сл.лист ЦГ“, бр.6/11), Скупштина општине Беране, на сједници одржаној дана \_\_\_\_\_\_\_2015.године, донијела је

**О Д Л У К У**

**о ближим критеријумима за коришћење средстава текуће и сталне буџетске резерве**

**Члан 1.**

Овом одлуком прописују се ближи критеријуми за коришћење средстава текуће и сталне буџетске резерве.

**Члан 2.**

Средства буџетске резерве користе се за непредвиђене или недовољно предвиђене послове који се финансирају из буџета и то за:

1. Обезбјеђење недостајућих средстава за финансирање редовне дјелатности потрошачких јединица ;
2. Помоћ физичким лицима лошег материјалног стања за:
* лијечење
* школовање
* побољшање материјалне ситуације;
1. Остале намјене у складу са Законом

**Члан 3.**

Средства текуће буџетске резерве за обезбједјење недостајућих средстава за финансирање редовне дјелатности потрошачких јединица могу се користити у висини до 5% средстава планираних годишњом Одлуком о буџету те потрошачке јединице.

Потрошачка јединица за коришћење средстава из става 1. овог члана подноси захтјев са пратећом документацијом предсједнику Општину.

 **Члан 4.**

Средства текуће буџетске резерве за помоћ физичким лицима лошег материјалног стања могу се користити у следећим износима, и то за:

* лијечење у висини до 15 минималних обрачунских коефицијената у бруто износу на нивоу Црне горе,
* школовање у висини до 4 минимална обрачунска коефицијента у бруто износу на нивоу Црне Горе;
* побољшање материјалне ситуације у висини до 4 минимална обрачунска коефицијента у бруто износу на нивоу Црне Горе.

За коришћење средстава из става 1. овог члана,подноси се захтјев са потребном документацијом пресједнику Општине.

Потребну документацију из става 2. овог члана поред доказа да је лице лошег материјалног стања те не може покрити трошкове чине:

* извјештај љекара о потреби даљег лијечење у случају са се тражи помоћ за лијечење;
* доказ да лице испуњава услове за упис у случају за помоћ за школовање.

 **Члан 5.**

Корисницима средстава текуће буџетске резерве из члана 4. ове Одлуке могу се одобрити средства једном у току фискалне године до износа предвиђеног овом Одлуком.

Изузетно од става 1. овог члана, предсједник Општине може одобрити коришћење средстава текуће буџетске резерве на захтјев корисника којим су образложени разлози за поновну додјелу средстава.

 **Члан 6.**

Срества из текуће буџетске резерве из члана 2. тачка 3. користе се за учествовање у обезбједјивању услова и унапредјењу дјелатности: здравствене заштите, образовања, социјалне и дјечије заштите и других области од интереса за локално становништво.

 **Члан 7.**

Средства сталне буџетске резерве могу се користити за локалне изборе и за ванредне околности.

Одлуку о употреби средстава сталне буџетске резерве за ове намјене доноси Скупштина општине.

 **Члан 8.**

Ова одлука ступа на снагу осмог дана од дана објављивања у Службеном листу Црне Горе-Општински прописи.

**СКУПШТИНА ОПШТИНЕ БЕРАНЕ**

**Број: 02-030-\_\_\_\_ Предсједник Скупштине**

 **Беране, \_\_\_\_\_ 2015. год. Горан Киковић, с.р.**

**О б р а з л о ж е њ е**

**1.Правни основ за доношење Одлуке**

Правни основ за доношење Одлуке о ближим критеријумима за коришћење средстава текуће и сталне буџетске резерве садржан је у одредбама Закона о финансирању локалне самоуправе и то:

1. Члан 53. став 2. којим је прописано да „Средства текуће буџетске резерве користе са за непредвиђене или недовољно предвиђене послове који се финансирају из буџета“.
2. Члан 53. Став 3 којим је прописано да „Средствима текуће буџетске резерве располаже предсједник општине, у складу са прописом скупштине општине“.
3. Члан 54. став 2. којим је прописано да „Стална буџетска резерва користи се за финансирање расхода на име учешћа локалне власти у отклањању последица ванредних околности, као што су поплава, суша, земљотрес, пожар, еколошке катастрофе и друге елементарне непогоде, односно других ванредних догађаја који могу да угрозе живот и здравље људи или проузрокују штету већих размјера“.
4. Члан 54. Став 5. којим је прописано да „ Скупштина општине доноси одлуку о употреби средстава сталне буџетске резерве“.
5. Чланом 45 Закона о локалној самоуправи и члана 33 Статута општине Беране прописано је да Скупштина општине доноси прописе и друге опште акте.

**2. Разлози за доношење Одлуке**

 На основу цитираних одредби Закона о финансирању локалне самоуправе прописана је обавеза доношења Одлуке о ближим критеријумима за коришћење средстава текуће и сталне буџетске резерве, којом је утврђено ко и на који начин може користити средства из буџетске резерве, критеријуми за коришћење средстава, послови који се финансирају, као и износи средстава.

Надаље, средства из текуће буџетске резерве користе се за обезбјеђивање услова и унапређење дјелатности: здравствене заштите, образовања, социјалне и дјечије заштите и других области од интереса за локално становништво.

**3.Процјена финансијских средстава за спровођење Одлуке**

За спровођење ове Одлуке обезбијеђена су средства из Буџета за текућу годину.